Артюр Рембо
Предчувствие

Превод от френски: Кирил Кадийски, 1994

chitanka.info

През синя лятна нощ ще тръгна през полята —

ръжта ще ме пощипва и синята трева

с прохладни ласки ще ме милва през краката.

Ще къпе топъл вятър немирната глава.

Унесен, ще мълча и ще ми бъде леко:

в гръдта любов безмерна ще лее свежина

и като скитник млад — все пò и по-далеко

с Природата ще бродя, щастлив като с жена.

март 1870

Издание: Артюр Рембо. Поезия. Подбор и превод от френски: Кирил Кадийски. Издателство „Нов Златорог“, София, 1994.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.